Kristofer Lehmkuhl

Kristofer Diedrich Lehmkuhl (født 26. september 1855 i Bergen, død 23. desember 1949) var en norsk kjøpmann og politiker (H). 

 Familie 
Foreldrene var Juliane Sophie (f. Hammer) og kjøpmann Joachim Lehmkuhl (1822–1905). Bestefaren Christopher Diedrich Lehmkuhl flyttet til Bergen fra Wohlde i Braunschweig. Han var gift med Magdalena Maria Michelsen, søster av  Christian Michelsen. 

Kristofer Lemkuhl var far til Joakim Lehmkuhl og Herman Lemkuhl. Begge sønnene ble kjøpmenn og ervervet seg fremtredende plasser i byens handelsstand. Sønnen Joakim deltok i stiftelsen av Fedrelandslaget og faren holdt minst ett foredrag for lagets ungdomsstevne.Jørstad (1996) s.93.

 Karrière 
Lehmkuhl tok artium i på Bergen katedralskole og cand.philos.-eksamen i Christiania.Jørstad (1996) Han var innvalgt i Bergen bystyre 1893–1901, innvalgt på Stortinget fra Bergen 1904–1906, og arbeidsminister i Christian Michelsens regjering for Samlingspartiet 1905–1907. Lehmkuhl var direktør for Det Bergenske Dampskibsselskab 1908–1936. Som kjøpmann drev han blant annet handel med sild, tørrfisk, klippfisk og tran nordover kysten så vel som fra Island. Han deltok i 1879 i stiftelsen av Selskapet for Norske Fiskeriers Fremme.Jørstad (1996) s.20. I 1902 ble Lehmkuhl utnevnt til børskommissær for Bergen, et verv han hadde livet ut.Jørstad (1996) s.36. 

 Ettermæle 
Kristofer Diedrich Lehmkuhl fikk seilskuten «Statsraad Lehmkuhl» oppkalt etter seg, da denne skuten ble kjøpt fra Tyskland av Norges Rederforbund i 1923. Dessuten var han en av forkjemperne for etableringen av Norges Handelshøyskole gjennom Foreningen for Opprettelse av Norges Handelshøiskole i Bergen (i 1916). Det står en statue av ham utenfor NHHs bygg og han blir gjerne omtalt som «Høyskolens far».Jørstad(1996) s.117. Boksamlingen hans ble donert til NHH.Jørstad (1996). Fra 1958 har det ved NHH blitt avholdt det en årlig «Lehmkuhl-forelesning».NHH (2005): Lehmkuhl-forelesninger 1958-2005. Bergen: Fagbokforlaget.

 Utmerkelser 
Lehmkuhl ble 28. september 1935 tildelt storkors av St. Olavs Orden for «fortjenester av norsk næringsliv».Norges Statskalender 1948 s. 1091.

Han ble også tildelt 7. juni-medaljen.Norges Statskalender 1948 s. 1152.

 Referanser 

 Kilder 
 Jørstad, Finn R. (1996): Statsraad Kristofer Lehmkuhl. Bergen: Fagbokforlaget.
 Koren Wiberg, Christian. (1926): Det Bergenske Dampskibsselskab i femogsytti år: Grieg forlag

 Eksterne lenker 



Kategori:Norske arbeidsministre
Kategori:Høyre-statsråder
Kategori:Norske statsråder 1884–1905
Kategori:Norske statsråder 1905–1940
Kategori:Stortingsrepresentanter fra Høyre
Kategori:Stortingsrepresentanter for Bergen
Kategori:Stortingsrepresentanter 1904–1906
Kategori:Lokalpolitikere i Bergen
Kategori:Høyre-politikere i Hordaland
Kategori:Norske kjøpmenn
Kategori:Storkors av St. Olavs Orden